পুণেতেও সেঞ্চুরি হাঁকালেন ভারত অধিনায়ক বিরাট কোহলি। টানা তিনটি ওয়ানডে ম্যাচে সেঞ্চুরি পেলেন তিনি। রানের খিদে ক্রমশ বাড়ছে কোহলির। অবশ্য ভারত অধিনায়কের ব্যাট গর্জে উঠলেও শেষপর্যন্ত ভারত ম্যাচটা জিততে পারেনি। ওয়েস্ট ইন্ডিজের কাছেও হার মানতে হয়েছে টিম ইন্ডিয়াকে।

এই বিষয়ে অন্যান্য খবর

সেঞ্চুরি না করেও ব্যাট তুললেন তারকা ভারতীয়, ভুল সংশোধন পর মুহূর্তেই


ক্যারিবিয়ানরা এই ওয়ানডে জেতায় সিরিজে সমতা ফিরিয়ে আনে। ভাইজ্যাগে দ্বিতীয় ওয়ানডে ম্যাচে মাইলস্টোন গড়েছিলেন কোহলি। দ্রুততম ১০ হাজার রান পূর্ণ করেছিলেন তিনি। পুণেতে সেঞ্চুরি করে আরও একটি রেকর্ড গড়লেন ভারত অধিনায়ক।
প্রথম ভারতীয় ব্যাটসম্যান হিসেবে কোহলি টানা তিনটি ম্যাচে শতরান পেলেন। কোহলির পাশাপাশি পুণেতে কীর্তি গড়লেন ক্রিস ব্রড। আইসিসি-র এলিট প্যানেলের ম্যাচ রেফারি হিসেবে ৩০০টি ওয়ানডে ম্যাচ হয়ে গেল ব্রডের। আর নতুন কীর্তি গড়ার দিনে কোহলি তাঁর হাতে তুলে দিলেন স্মারক। কোহলির মতো বিশ্বসেরা এক পারফরমার কুর্নিশ করলেন ব্রজের কৃতিত্বকে।
২০০৩ সালে আইসিসি-র ম্যাচ রেফারি হিসেবে নতুন ইনিংস শুরু হয় ব্রডের। ক্রিকেট-জীবনে ওপেন করতেন তিনি। ইংল্যান্ডের হয়ে ২৬টি টেস্ট ম্যাচ খেলেন তিনি। ছ’টি শতরান করেছিলেন ব্রড। টেস্টের পাশাপাশি ৩৪টি ওয়ানডে ম্যাচ খেলেন ব্রড। ১৯৮৬-৮৭ সালের অ্যাশেজে ব্রড টানা তিনটি টেস্টে শতরান করেছিলেন। অগ্রজ ক্রিকেটার হিসেবে যে কীর্তি তিনি গড়েছিলেন অ্যাশেজে, অনুজ বিরাট ধারাবাহিক শতরানের নজির গড়লেন পুণেতে। তফাত একটাই। ব্রড টানা তিনটি শতরান করেছিলেন টেস্টে। কোহলি করলেন ওয়ানডে-তে। 

Congratulations to @ICC Match Referee Chris Broad for No. 300 👏👌 pic.twitter.com/5x5oEEVgyX
— BCCI (@BCCI) 27 October 2018